חיל האוויר המלכותי הירדני

חיל האוויר המלכותי הירדני (בערבית: القوات الجوية الملكية الأردنية) הוא הזרוע האווירית של הכוחות המזוינים של ירדן. החיל הוקם ב-1955 על ידי המלך חוסיין. ברשות החיל כ-100 מטוסי קרב מתוצרת מערבית.

 היסטוריה 
מאז הקמתו, חיל האוויר המלכותי הירדני הצטייד בעיקר בנשק מערבי, לרוב מבריטניה. ההישג הראשון של חיל האוויר המלכותי הירדני היה ב-1964 לאחר שארבעה מטוסים ירדנים הצליחו להפיל מטוס ישראלי ולפגוע בשלושה מטוסים אחרים. בפעולת סמוע, שנערכה ב-13 בנובמבר 1966, הופל בקרב אוויר מטוס הוקר הנטר ירדני, וטייסו, מואפק סאלטי, מפקד טייסת ההאנטרים, נהרג.

 מלחמת ששת הימים 
עם פרוץ מלחמת ששת הימים הופעל חיל האוויר הירדני כנגד מטרות בישראל. מטוסי הוקר האנטר ירדנים תקפו מספר מטרות, בהן מחנה סירקין שם השמידו מטוס מדגם נורד נוראטלס של חיל האוויר הישראלי. בתגובה תקף חיל האוויר הישראלי את בסיסי חיל האוויר הירדני וזה הושמד כמעט כולו ולא השתתף ביתר הלחימה. לאחר המלחמה הצטיידה ירדן במטוסי F-104 שנרכשו מארצות הברית ו-F-5 שנרכשו מאיראן. המלך חוסיין דחה את הצעת סוריה ומצרים להצטרף למלחמה ב-1973.

 לאחר חתימת הסכם השלום עם ישראל 
בשנות ה-80, כתוצאה מהסכם השלום בין ישראל למצרים, ביצעה ירדן תהליך מודרניזציה שכלל רכישת מטוסי קרב מתקדמים כגון מיראז' F-1. לאחר חתימת הסכם השלום בין ישראל לירדן הסכימה ארצות הברית למכור לירדן את מטוס הקרב F-16 שמהווה כיום המטוס העיקרי של חיל האוויר המלכותי הירדני.

 שנות האלפיים 
ב-2015 העבירה ישראל לירדן 16 מסוקי קוברה שהוצאו משירות בחיל האוויר, כדי לתגבר את חיל האוויר הירדני במאבקו בדאעש.

בשנת 2014 הצטרפו מטוסי החיל להתקפות שערכו מטוסים ממדינות המערב על מטרות של ארגון המדינה האסלאמית בעיראק ובסוריה. בדצמבר 2014 הופל אחד המטוסים וטייסו נשבה על ידי אנשי הארגון ונרצח בחודש שלאחר מכן.

בשנים האחרונות תקף חיל האוויר הירדני לא פעם מטרות איראניות בסוריה, בעיקר כאלה שהיו קשורות לסחר בסמים שזורמים לירדן.

באפריל 2024, יירט חיל האוויר המלכותי מספר כלי טיס בלתי מאוישים ששוגרו מאיראן לעבר ישראל, במסגרת המתקפה האיראנית על ישראל. הכטב"מים יורטו בצד הירדני של בקעת הירדן, והיו בדרכם לסביבת ירושלים. אחרים יורטו סמוך לגבול ירדן-סוריה.

ב-13 ביוני 2025 חיל האוויר המלכותי הירדני יירט כלי טיס בלתי מאוישים ששוגרו מאיראן לישראל בתחילת מבצע עם כלביא שחדרו למרחב האווירי של המדינה.
ממוזער|כנפיים של מטוסי קרב של חיל האוויר המלכותי הירדני מדגם כ-F16

 בסיסי חיל האוויר הירדני
 ש"ת עמאן (אזרחי/צבאי על שם עבדאללה ה-1) - בסיס האם של מערך התובלה הירדני.
 ש"ת מפרק (על שם חוסיין) - בית הספר לטיסה הירדני.
 ש"ת H-5 (על שם חסן) - מטוסי קרב מסוג F-5.
 ש"ת אזרק (על שם מואפק סאלטי) - מטוסי קרב מסוג F-16.
 ש"ת ג'בל עבאווי (על שם עבדאללה השני) - מסוקי קרב + סער.
 ש"ת ג'פר (על שם פייסל) - טייסת F-16 פעילה.
 ישנם שני שדות תעופה נוספים בירדן: שדה התעופה הבינלאומי ג'יזה ושדה התעופה הבינלאומי בעקבה, המשמשים לעיתים גם את חיל האוויר הירדני.שמאל|ממוזער|200px|מטוס אקסטרה 300 השייך לצוות האווירובטי של החיל
 בסיס חיל האוויר המלך חוסיין משמש בית ספר לטיסה של החיל.

 מטוסי חיל האוויר המלכותי הירדני 
מטוסי קרב
מיראז' F1 - ברשות ירדן כ-30 מטוסים מדגם זה, אך ב-2007 הוצא המטוס משירות פעיל ורוב המטוסים נמכרו לטובת רכישות נוספות של מטוסי F-16.
F-5 טייגר - משמש גם כמטוס אימונים וגם כמטוס קרב, ברשות ירדן כ-46 מטוסים. המטוס הוצא משימוש פעיל ב-2015.
F-16 פייטינג פאלקון - מטוס הקרב המתקדם ביותר של חיל האוויר הירדני. החיל מתפעל כ-104 (89 מדגם A חד-מושבי משודרג וכ-15 מדגם B דו-מושבי למטרת אימונים) מטוסים ומתכנן רכישת מטוסים נוספים מעודפי חילות אוויר אירופאיים.

אייר טרקטור AT-802U (גרסה צבאית) - מטוסי תקיפה בעצימות נמוכה. נקנו מאיחוד האמירויות.

מטוסי אימון
 קאסה C-101 - מטוס האימון של החילממוזער|מטוס מנהלים מדגם Bombardier Challenger 600 המשמש את בית המלוכה הירדני
 XJ 300/אקסטרה 300 - מטוס הפעלולים הירדני - "ROYAL FALCONS"
 פיירפליי - מטוס האימון של הביס"ט הירדני - אותו מטיסים כל צוערי הטיס לפני סיווג המגמות.
 בולדוג - מטוס אימון מיושן, כבר אינו בשימוש.

מסוקים
 AH-1 קוברה - מסוק הקרב העיקרי, ברשות החיל כ-30 מסוקים.
 יורוקופטר AS-332 סופר פומה
 יורוקופטר AS-350 אקוראי
 יורוקופטר EC-635
 בל-205
 UH-60 בלק הוק
 MD 500 דיפנדר

מטוסי תובלה
 C-130 הרקולס
 קאסה C-212

 גלריה 

 קישורים חיצוניים 

 חיל האוויר המלכותי הירדני, באתר scramble 



הערות שוליים

*
ירדן
קטגוריה:ירדן: צבא וביטחון
קטגוריה:ירדן: תעופה